cyanic-selkie/wikianc huggingface dataset:
De Haven (Harns)
Skiednis
Op 23 desimber 2004 baarnde de tsjerke oant de grûn ta ôf. De byldbepalende tsjerke waard yn de oarspronklike steat opboud, mar de ynrjochting fûn yn moderne styl plak. De troffen frijmakke gemeente krige yn dy tiid in soad help fan oare tsjerken oanbean. Se mocht foar de tsjinsten gebrûk meitsje fan de synoadaal-grifformearde tsjerke oan de Mullumerleane en de katolike Michaelparochy joech sels jild foar de weropbou. Op sneon 16 desimber 2006 koe de tsjerke wer op 'e nij yn gebrûk nommen wurde.
Eachkleur
Aniridia
Aniridia is in oanberne ôfwiking dy't karakterisearre wurdt troch in ekstreem ûnderûntwikkele iris, dy't dêrtroch wol hielendal liket te missen as men der net goed nei sjocht.
Heterogromy
Inkele foarbylden fan bekende persoanen mei heterogromy binne de Amerikaanske akteur Lee Van Cleef en de Britske sjonger David Bowie. Van Cleef wie berne mei ien blau each en ien grien each, in eigenskip dy't nei't it skynt mear foarkaam yn syn famylje, wat suggerearret dat it by him om in erflike ôfwiking gie. Filmprodusinten wiene bang dat it bioskooppublyk fan 'e film ôflaat wurde soe troch dizze nuveraardichheid, en fan gefolgen waard it 'probleem' korrizjearre troch Van Cleef brune kontaktlinzen drage te litten. Bowie, oan 'e oare kant, liek twa ferskillend kleure eagen te hawwen troch in ferwûning dy't makke hie dat ien fan syn pupillen permanint ferwide wie.
Wetterpiip
Sûnensrisiko's
Ferskate wittenskiplike stúdzjes  hawwe útwiisd dat it smoken mei in wetterpiip minstens like skealik is as it smoken fan sigaretten. By it smoken mei in wetterpipe wurde net allinnich kankerferwekkende stoffen en koalstofmonokside ynademe lykas by it smoken fan sigaretten, mar ek swiere metalen ôfkomstich fan it koaltsje dat brûkt wurdt as brânstof. Brûkers fan wetterpipen smoke yn ien sesje langer as sigarettesmokers, en per ademswolch wurdt mear reek ynademe. Ien rooksesje mei in wetterpiip duorret faak langer as 40 minuten, wêrby't de brûker 50 oant 200 kear oan de piip ljurket en dêrby 0,15 oant 0,5 liter reek per kear ynademet. Ien sigaret is nei maksimaal 20 trekken op. Undersiken fan de World Health Organization en de American Cancer Society hawwe oantoand dat in brûker yn ien wetterpiipsesje fan in oere 100 oant 200 kear de hoemannichte reek en 70 kear de hoemannichte nikotine binnenkrijt fergelike mei it smoken fan in sigaret.
Easterlittens
Easterlittens (offisjeel Frysk) is in doarp yn de gemeente Ljouwert, mei 479 ynwenners ( 1 jannewaris 2007). Easterlittens leit oan de Frjentsjerter Feart krekt súdeastlik fan it plak dêr't dy krúst wurdt troch de Boalserter Feart, oan de noardkant fan it doarp dêr't eartiids de wetterherberch en it tolhûs Huylckenstein stie. Krekt eastlik fan it doarp rint de N384, dy' nei it noardwesten nei Frjentsjer giet, en nei it súdeasten nei Dearsum. Yn 1888 waard op de hoeke fan de fearten in molkfabryk boud dy't der wol hûndert jier stien hat. De skoarstien is by de sloop fan it fabryk yn 1997 stean bleaun. De doarpsbewenners hawwe meiinoar soarge dat de skoarstien en it tsjettelhûs as oantinken bewarre bleau. De skoarstien is opknapt en bliuwt in herkenningspunt foar it doarp.
Margarethatsjerke
Op it skip stiet in dakruter dêr't eartiids it Angelusklokje, it misklokje, hong hat. It klokje rôp it tsjerkefolk op ta it angelus, in trijeliddich gebed dat moarns en jûns om 6 oere en middeis om 12 beaen waard.
Herberch It Wapen fan Fryslân
Neist ferbliuwplak wie in herberch foar de befolking ek in moetingsplak foar fertier. Yn de 19e iuw groeide it ferieningslibben en ûntstie ferlet fan sealromte. Fanâlds wie binnen de buorren mar ien herberch, want de doarpsgearkomst hie yn 1629 besletten dat om dronkerieen, partijschappen en andere onheilen weg te nemen der mar ien herberch wêze soe. De herberch by de Terp (no it Plein 2) is al âld. Yn 1511 wurdt Ulba Tapper as kastlein neamd. Nei 1745 is der fan elke kastlein wol in byberop bekend. Sa wie Hendik de Bruin ek eksekuteur (doarwarder). De saneamde adstinten wienen oan him ûnderhearrich, sadat hy beskôge wiurde kin as haad fan de 'plysje'fan it nedergerjocht, yn dit gefal Baarderadiel. Yn de 19e iuw is fan de herberch in diel fan it wengedielte ôfskieden, dit hat duorre oant 1884, doe't de herberch yn twaen ferkocht waard. Op in sneintejûn yn novimber 1887 spruts hjir de bekende politikus Pieter Jelles Troelstra. Yn it kafee hinget in muorreskildering dy't nei de Twadde Wrâldoarloch makke waard troch Nanne Giezing.
Sabrine Maui
Libben
Maui wie fan doel om ferpleechster te wurden, en yn 1998, op har achttjinde, begûn te wurkjen as model om harsels finansjeel te ûnderstypjen. Der wie op Hawaï lykwols net genôch wurk om har stúdzje dêrfan te beteljen. Aldergeloks ferfear har famylje datselde jiers noch nei Los Angeles, yn 'e steat Kalifornje, dêr't mear as genôch wurk is foar modellen. Yn 1999 gie se oer fan wurkjen as model ta wurkjen as neakenmodel, om't dat lukrativer wie, en dêrtroch rekke hja stadichoan behelle yn 'e pornoyndustry. Sabrine Maui makke yn 2000 har debút yn in pornografyske film, en spile sûnt, neffens de Internet Adult Film Database (IAFD) yn mear as 225 films. Yn 2004 wûn se de XRCO Award foar unsung siren ("ûnderwurdearre sirene"). Fierders hat se ek fjouwer nominaasje foar in AVN Award (de Oskars fan 'e pornowrâld) yn 'e wacht sleept. Yn 2007 loek hja har út 'e pornoyndustry werom mei de bedoeling om har oarspronklike ropping as ferpleechster te folgjen.
Grêfhichte
thumb|Grêfheuvel tusken [[Borger (Nederlân)|Borger en Drouwen yn Drinte]] thumb|De Drie Tommen yn [[Tienen, Belgje]] thumb|Rekonstruksje fan in brûnstiidgrêf by [[Toterfout, gemeente Veldhoven, Noard-Brabân]] thumb|Begraffenis fan [[Oleg fan Novgorod yn in tumulus yn 912. Skildere troch Viktor Vasnetsov.]] In grêfhichte, grêfheuvel of tumulus (of cairn: folslein út stiennen oplutsen) is in hichte út de Aldheid dêr't deaden harren lêste rêstplak krigen. Tumulus is de Romeinske namme foar in grêfhichte, dy't oplutsen waard boppe it kremaasjegrêf fan in pommerant. Yn de twadde iuw nei Kristus waarden mear as 150 tumuli oprjochte by Romeinske heirbanen del, yn de Civitas Tungrorum. In goed foarbyld dêrfan binne de Drie Tommen en de tumuli fan Tienen yn Flaamsk-Brabân, dy't by de opgraving fan 1894 wichtige keunstskatten oerjoegen.
Grêfhichten komme oaral yn de wrâld foar.
Jan de Boer (natuerkundige)
Ferskaat
Fan 1946 oant 1981 wie in net besibbe Jan de Boer (1911-2010) heechlearaar teoretyske natuerkunde oan deselfde ôfdieling fan de Universiteit fan Amsterdam. Hy wie spesjalisearre yn de termodynamika.
Koeweit (stêd)
Skiednis
De delsetting die it rillegau bêst en yn 1760 krige it in muorre rûnom; op dat stuit hie de stêd ek al syn eigen dhow-float, sa'n 800 skippen, en waard dêr hannele mei Bagdad en Damaskus. Yn de iere 19e iuw wie it in havenplak fan belang wurden. thumb|left|Koeweit sjoen troch de SPOT-satellyt
30 febrewaris
Romeinske ryk
Om't it yn it begjin noch wat skeef gong mei dy skrikkeldagen hat der dan nei alle gedachten yn 43 f.Kr., 40 f.Kr., 37 f.Kr., 34 f.Kr., 31 f.Kr., 28 f.Kr., 25 f.Kr., 22 f.Kr., 19 f.Kr., 16 f.Kr., 13 f.Kr. en 4|4 n.Kr. in datum 30 febrewaris west.
Jurassic Park III
Plot
Yn 'e slim fertutearze gebouwen docht de telekommunikaasje-apparatuer it net mear. In Velociraptor komt harren oer it mad en de groep kin mar kwealk ûntkomme troch it bist op te sluten. De Velociraptor ropt lykwols de oare leden fan syn troep te help, en mei syn allen efterfolgje se de minsken oer in stikje iepen flakte en dwers troch in keppel Corythosaurus en Parasaurolophus hinne nei it oerwâld. Dêr jeie de Velociraptors de groep útinoar, komme Udesky oer it mad en ferwûnje him slim, mar deadzje him net. As Amanda út in beam wei sjocht dat Udesky noch libbet, wylst de Velociraptors fuortgien binne, wol se him te help komme, mar it docht bliken dat de yntelliginte bisten in falstrik set hawwe mei Udesky as lokies. Amanda kin mar kwealk it faaie libben derôf rêde. Neitiid deadzje de Velociraptors Udesky echt.
Chris Fokma
Wurken
Mitselwier
Snits
Daniël de Blocq van Haersma de With (1797-1857)
Libben en wurk
Daniël hie lykwols noch mear funksjes, sa wie hy ûndermear abbekaat foar it Hof fan Fryslân, dykgraaf fan Eastdongeradiel, kapitein, adjunkt houtfester en lid fan de Provinsjale Steaten fan Fryslân.
Grifformearde tsjerke (Harns)
De Grifformearde tsjerke is in tsjerkegebou oan de Mullumerleane yn Harns. Sûnt 2018 is it ien fan de trije tsjerken fan de Protestanske gemeente Harns-Mullum.
Gewear
It earste wapen dat mei gewear ontsjut wurde mei wie de 15e-iuwske heakbus. Yn de 16e iuw waard de heakbus opfolge troch it musket en it fjoerroer, dy't alle trije al de klassike gewearfoarm krigen: in lange loop, in houten lade mei kolf en in fjoermeganisme.
Namme
Oarspronklik wie gewear it wurd foar eltse soart fan wapens: alles dêr't men him mei ferwearje koe.
Tin (elemint)
Untdekking
Tin, ien fan de ierst ûntdekte metalen, waard meast yn brûns brûkt. Yn 3500 f.Kr. wie al bekend dat tin (krektas arseen en nikkel) in ferhurdzjend effekt hie op koper. Dêrom waard it brûkt yn ark en wapens. Al foar de tiid fan de Romeinen ûntstie der een bloeiende handel tusken de tinminen yn Cornwall en it Middellânske Seegebiet. De Egyptyske farao Pepi hat om 2300 f.Kr. in stânbyld meitsje litten dêr't tin yn siet út de minen fan Cornwall.
Peter Smart
thumb|right|Peter Smart op in graveure troch [[Wenceslas Hollar, mei in kûplet makke troch George Abbot.]]
Corina van Eijk
Wurkpaad
By de Nasjnale Reisopera regissearre Van Eijk Les Pecheurs des Perles (G. Bizet, 1993) en La Forza del Destino (G. Verdi, 1995). Yn 1994 regissearre se Samson et Dalila fan C. Saint-Saëns yn it Operahûs fan Nantes (Frankryk). De foarstelling waard troch de parse tige posityf ûntfongen, mar it publyk rôp teksten as: "Alle Hollanders binne fiislakken” en “Yn it kasjot mei de regisseur, ek al is it in frou”. Sa no en dan ferruilet se de teatertinte fan Spangea foar de skouboarch lykas mei De Saak Hoffmann.
Ynfraread
Tapassings
Ynfrareade strieling wurdt brûkt yn yndustriële, wittenskiplike, militêre, polisjonele en medyske tapassings. Mei nachtkikers en nachtbrillen, dy't gebrûk meitsje fan nei-ynfrareade ferljochting, kin men dingen (minsken, bisten, gebouwen, ensfh.) yn it nachtlik tsjuster observearje sûnder dat de orbservearre persoanen/bisten of tafallige passanten har dêr bewust fan binne. Yn 'e ynfrareadastronomy wurde mei sensors tariste teleskopen ynset om dizenige regio's fan 'e romte (lykas molekulêre wolkens) te penetrearjen, mei as doel om himellichems lykas planeten te bespeuren en om readferskode objekten út 'e iere skiednis fan it hielal waar te nimmen. Ynfrareadkamera's wurde brûkt om it ûntsnappen fan hjitte út isolearre systemen te ûntdekken, om 'e streaming fan bloed yn 'e hûd waar te nimmen en om oerferhjitting fan elektryske apparatuer op 'e tiid op te merken.
Kevin Schon
Kevin Schon (San Diego County, 7 febrewaris 1958) is in Amerikaansk stimakteur. Hy hat wurk dien foar fideospultjses, films en tillefyzje. Hy hat ûnder oaren wurk dien dat Nathan Lane earder dien hie, om't er dy stimme goed dwaan koe. Sa die er yn it twadde seizoen fan de searje Timon & Pumbaa de stimme fan Timon. Hy hat Timon ek yn oare projekten spile, en hat ek ferskate oare stimmen dien foar Disney.
Aldjiersploech Marsum
De Aldjiersploech fan Marsum waard yn Marsum oprjochte yn 1997. Neist it Nijjiersfeest en fjoerwurk by doarpshûs Nij Franjum is der meast ek in stunt.
Springfield (Illinois)
Klimaat
Springfield hat in lânklimaat. Jannewaris hat in trochsneed temperatuer fan -4,3 °C, yn july is dat 24,7 °C. Der falt 895,4 mm delslach it jier (feiten mjitperioade 1961-1990).
Evert van Hemert
Bylderûtes
Yn de alve Fryske stêden fan de Alvestêdetocht binne op de rûte dêr 't dyk en wetter elkoar kruse alve brûnzen bylden fan "Aukje", in reedrydrydster op in pylder fan kortenstiel set. It lêste byld waard yn 2007 oan de Bonkefeart yn Ljouwert pleatst.
Theodoor Gerard Schill
Schill begûn syn boukundige karriêre mei in stúdzje ta sivyl yngenieur en boukundich yngenieur oan de Polytechnische School te Delft. Neidat er de stúdzje dien hie, wurke er in skoft op in arsjitekteburo yn Wenen. Yn de jierren 70 fan de njoggentjinde iuw sette er dêrnei, tegearre mei D.H. Haverkamp, in arsjitekteburo op yn de Amsterdamske Jan Luykenstrjitte (nûmer 20). Hy krige kunde oan Haverkamp doe 't er by de bou fan it Ryksmuseum op it buro fan Pierre Cuypers wurke.
Sinnekear
Stjerrekundich
Yn it generaal is yn de stjerrekunde in sinnekear fan in planeet ien fan twa posysjes fan de planeet wêrby it flak bepaald troch it middelpunt fan de sinne en de rotaasje-as fan de planeet leadrjocht stiet op it omrinflak fan de planeet.
Provenance (roman)
Ynhâld
De persoan dy't oan Ingray oerdroegen wurdt, ûntstriidt lykwols dat er Pahlad Budrakim is, ek al koed er by wize fan sprekken dy syn twillingbroer wêze, en Ingray liket har hiele fermogen weismiten te hawwen. Underwilens dogge de media ferslach fan 'e risselwaasjes om nije ûnderhannelings te fieren oangeande it Ferdrach dat de minskheid mei in stikmannich rassen fan bûtenierdske wêzens sletten hat. As it romteskip fan 'e ambassadeur fan 'e Geck (ien fan dy rassen) ûnderweis nei de ûnderhannelings in tuskenstop makket yn Tyr Siilas, beskuldiget de ambassadeur in pleatslike frachtskipper, kaptein Tic Uisine, derfan dat dy syn romteskip stellen hat fan 'e Geck. Ingray en de persoan dy't al of net Pahlad Budrakim is, reitsje by dy kwestje belutsen om't Ingray har weromreis nei Hwae boekt hat op Uisine syn skip.
Rixt Weiland
Keppeling om utens
http://rixtweiland.blogspot.nl/
Liftsjen
By liftsjen kin men in automobilist oansprekke op in plak dêr't dyselde even hohâldt en útstapt, lykas op in parkearplak fan in weirestaurant of by in benzinepomp of ferkearsljocht. Mar it komt ek foar dat men gewoan by de wei lâns stean giet om foarbyridende auto's oan te hâlden. Om yn sokke gefallen oan te jaan dat men in lift hawwe wol, stekt men de earm út yn 'e rjochting fan 'e wei en wiist dan mei de tomme omheech, wylst de oare fingers opkrôle holden wurde. Dêrfandinne dat liftsjen ek wol op 'e tomme reizgjen neamd wurdt. In lifter toant fierders soms in eigenmakke buordsje mei dêrop skreaun syn of har reisbestimming.
Loadewyk de Fromme
Krisis
It kaam al gauris ta in útbarsting. Nei de dea fan syn earste frou Ermengarde troude Lodewyk de Fromme yn 818 foar de twadde kear, diskear mei de Beierske Judit. Op oantrunen fan syn ambisjeuze frou skonk hy yn 829 op de Ryksdei fan Worms syn jongste soan Karel de Elzas, it Swaben en Boergonje.
Dat wienen lykswols de kearnlannen fan it Frankyske Ryk en Lotar de âldste soan, koe syn ûntefredenens hjiroer net ferberge. As gefolch hjirfan bruts der yn 830 in oanhâldende machtstriid út tusken Loadewyk mei syn trije âldste soannen, en tagelyk ek tusken de bruorren ûnderling.
Kuttepiel
Yn Austraalje bestiet ek in soartgelyk ynstrumint. Dêr wurdt it in Lagerphone neamd.
Wite Wyk
De Daamslûs is de skieding tusken de Fryske boezem en de Drintske wetters. Om yn de Drintske Haadfeart te kommen moatte skippen ûnder de Witewyksbrêge fan de N371 troch.
Penny's Shadow
Penny’s Shadow is in film út 2011 fan regisseur Steven de Jong.
Jim Clark
Oarspronklik wie in skieppeboer út Skotlân, mar al gau foel syn grutte racetalent op by teameigeners. Syn earste GP yn de Formule 1 wie de Grutte Priis fan Nederlân op it Sirkwy Zandvoort op 6 juny 1960. Clark kwalifisearre him as alfte en einige op it tolfde plak. Yn syn twadde wedstryd, de Grutte Priis fan Belgje op it sirkwy fan Spa Francorchamps, rydt hy mei in fiifde plak foar it earst yn de punten. Yn Reims werhellet er dizze prestaasje, syn earste poadiumplak hellet hy by de GP fan Portegal, efter Bruce McLaren en winner Jack Brabham. Hy slút it seizoen ôf as alfte yn de ranglist. Ienkear opnomd yn it reesteam Lotus fan Colin Chapman, boekte hy hjirmei súksessen.
Ohangwena (regio)
Ohangwena is in regio yn Namybje. It leit yn it noarden fan it lân. De regio hat 10.706 ynwenners. De haadstêd is Eenhana.
Interstellar (film)
Interstellar is in Amerikaansk-Britske science fiction-film út 2014 ûnder rezjy fan Christopher Nolan, mei yn 'e haadrollen Matthew McConaughey, Anne Hathaway en Jessica Chastain. De titel betsjut "Ynterstellêr", wat ek oerset wurde kinne soe as "Tusken de Stjerren". It ferhaal is pleatst yn in dystopyske takomst, wannear't de Ierde fluch ûnbewenber rekket. In groep astronauten wurdt útstjoerd om troch in wjirmgat te reizgjen op 'e siik nei in nije planeet foar de minskheid. Interstellar krige oer it algemien positive resinsjes fan 'e filmkritisy en wie in grut kommersjeel súkses yn 'e bioskopen. De film wûn in Oscar foar bêste special effects, en teffens in BAFTA, seis Saturn Awards, twa Empire Awards en ferskate oare prizen.
Prizen
Fierders waard Interstellar by de Saturn Awards nominearre foar prizen yn alve kategoryen, wêrûnder bêste regisseur, bêste akteur (Matthew McConaughey), bêste aktrise (Anne Hathaway), bêste byrol fan in aktrise (Jessica Chastain) en bêste filmmontaazje. De film wûn de Saturn Awards foar bêste science fiction-film, bêste senario, bêste rol fan in jonge akteur of aktrise (Mackenzie Foy), bêste filmmuzyk, bêste produksje-ûntwerp en bêste special effects. Interstellar waard ek nominearre foar de Satellite Awards foar bêste kamerarezjy, bêste orizjinele filmmuzyk en bêste special effects. Ek wûn Interstellar twa Britske Empire Awards, foar bêste film en bêste regisseur. De film waard fierders nominearre foar sân Critics' Choice Movie Awards (wêrfan't er de priis foar bêste science fiction- of horrorfilm wûn), wylst Mackenzie Foy ek noch nominearre waard foar in Teen Choice Award en in Young Artist Award.
Symbions
De symbions (Latynske namme: Symbion) foarmje in skaai fan 'e boppestamme fan 'e oermûnigen (Protostomata), it rangleaze takson fan 'e platwjirmeftigen (Platyzoa) en de stamme fan 'e krânsdieren (Cycliophora). Binnen de klasse fan 'e krânsdieren (Eucycliophora), it skift fan 'e symbions (Symbiida) en de famylje fan 'e symbions (Symbiidae) is dit skaai monotypysk (d.w.s. dat dy nivo's inkeld dit skaai omfiemje).
Symbions binne mikroskopysk lytse, wringeleaze, rjusellige organismen, dy't pas yn 1995 wittenskiplik beskreaun waarden troch de biologen Reinhardt Kristensen en Peter Funch. Der binne trije soarten fan bekend, al is ien dêrfan sa koartby ûntdutsen dat er noch gjin wittenskiplike namme hat. Symbions komme foar op 'e hierkes by de bek fan ferskate kreeftesoarten, dêr't se libje fan 'e lytsere, yn it wetter omdriuwkeljende itensdieltsjes dy't frijkomme as de kreeft syn proai lytsman makket. Om't se de kreeft gjin inkele lêst besoargje, wurde se net sjoen as parasiten, mar as kommensalisten.
Albertus Magnus
thumb|Albertus Magnus, [[fresko fan Tommaso da Modena, Treviso, Itaalje (1352).]] Albertus Magnus (ek Albertus de Grutte of Albert von Lauingen neamd) (Lauingen (Donau), Swaben, sa. 1200 - Keulen, 15 novimber 1280) wie in Dútske filosoof en teolooch dy't foaral ek in grut wittenskipper wie. Hy waard Doctor Universalis neamd as takenning foar syn grutte kennis op alle wittenskipsgebieten. Hy wie de earste ûnder de midsiuwske gelearden dy't ferklearre dat de filosofy fan Aristoteles ta it kristlike tinzengoed rekkene wurde moast.
Frysk folksliet
Skiednis
"De Alde Friezen" is in liet skreaun troch Eeltsje Halbertsma (1797-1858) en foar it earst publisearre yn de twadde printinge fan "De Lapekoer fen Gabe Skroor", yn 1829. By de meldije, dy't efteryn it boek opnaam is, stiet gjin komponist, mar it is de meldije fan "Vom hoh'n Olymp" fan Heinrich Christian Schnoor, dat Halbertsma faaks leard hat yn de tiid dat er studint wie yn Heidelberg. De tekst wie ek opnaam yn de earste printinge fan Rimen en Teltsjes, yn 1871. Doe't yn 1875 yn Grou in monumint foar Eeltsje Halbertsma oprjochte waard, waard it liet songen ta syn neitins en dat wie doe as wie dat in folksliet. Op foarspraak fan Pieter Jelles Troelstra is it yndie dat jier noch troch it Selskip foar Fryske Taal en Skriftekennisse oannaam as Frysk Folksliet.
Tekst
Halbertsma/Van Loon Frysk bloed tsjoch op! Wol no ris brûze en siede, en bûnzje troch ús ieren om! Flean op! Wy sjonge it bêste lân fan d'ierde, it Fryske lân fol eare en rom. Klink dan en daverje fier yn it rûn Dyn âlde eare, o Fryske grûn! (2x)
Ferkeapstyling
By it ferkeapjen fan in hûs is de presintaasje wichtich, om't in protte potinsjele keapers in seleksje meitsje op grûn fan foto’s en tekst, bygelyks op it ynternet. Ek by it besjen fan it hûs is de yndruk dy't it hûs jout fan belang. Dy yndruk hinget dan foar in part ôf fan de ynrjochting sa't de ferkeapende bewenners dy hawwe. Lytse oanpassings kinne dan sa'n yndruk feroarje. In ferkeapstylist is immen dy't him spesjalisearre hat op it meitsjen fan oanpassings om de yndruk te ferbetterjen.
Fryske puzelmakkers
Otto B. Wiersma
thumb|150px|right|Puzzelwille fan Otto B. Wiersma Otto B. Wiersma is in IT-er op puzelgebiet. Wiersma is de puzelmeiwurker fan it Frysk Deiblêd en de technyske man efter de Fryske ynternetpuzels dy’t sûnt 2006 op de site fan de Ljouwerter Krante draaiden. Hy die dêrfan ek de korreksje. Wiersma sette mei Douwe van der Meulen de site http://www.puzel.nl op. Dêr binne harren puzels te downloaden. Hja makken tegearre ek it Fryske komjûterspultsje Wurdwiis. Otto B. Wiersma sette boppedat it Frysk Puzelwurdboek as Fryske Puzelensyklopedy yn 2002 op CD.
Puzelwille 1 is in puzelboekje mei 58 puzels yn 16 soarten en maten en is gearstald troch Otto Wiersma en Fokje Spoelstra. De puzels bestean út krúswurdpuzels, trochrinners, paspuzels en dwaaltúnpuzels yn ferskate foarmen. De antwurden stean efteryn it boekje.
Timpel (Tsjerke fan Jezus Kristus fan de Hilligen fan de Lêste Dagen)
Funksje
It ferskil tusken in gewoane Mormoanske tsjerke en in Mormoanske timpel leit yn it nivo fan hilligens fan de twa soarten gebouwen. Nei de ynwijing bliuwe de tsjerken gewoan iepen foar elkenien, mar de tagong ta de timpels is beheind en allinne tastien foar weardich achte minsken minsken mei in spesjale permisje om de timpel yn te gean. Wylst de gewoane tsjerken sneins de doarren iepensette, binne de timpels yn it wykein sletten. Yn in timpel wurde Mormoanske rituelen útfierd, sawol foar de libbenen as de deaden.
Penisilline
thumb|240px|Formule R-C9H11N2O4S Penisilline is in groep fan antibiotika. De yn 1928 troch de Britske arts-bakteriolooch Alexander Fleming ûntdutsen antibakteariële stof dy't it earste algemien te brûken antibiotikum oplevere wie benzylpenisilline (penisilline G).
Scilly-eilannen
thumb|left|Loftfoto fan St. Martin’s De Scilly-eilannen (Ingelsk: Isles of Scilly, Kornysk: Ynysek Syllan) is in arsjipel fan fiif bewenne en likernôch 140 ûnbewenne eilannen besúdwesten fan it Ingelsk greefskip Cornwall, op sa'n 45 km fan it plak Land's End yn de Keltyske See. Scilly wurdt útsprutsen as it Ingelske wurd silly ('mâl'). Dêrom fine de benners it fan belang dat der fan "The Isles of Scilly" praat wurdt, en net "The Scilly Islands". De haadstêd is Hugh Town
Blauwe wikel
De blauwe wikel (Falco subbuteo) is in lytse rôffûgel út de famylje fan de falken.
Oare nammen
De blauwe wikel wurdt yn it Frysk ek wol oantsjutten mei: beamwikel as beamfalk.
Darkest Hour (film)
Untfangst
Fan 'e filmkritisy krige Darkest Hour oer it algemien positive resinsjes. Der wie fral lof foar de rol fan Gary Oldman as Winston Churchill. Sa skreau Peter Travers yn it tydskrift Rolling Stone: "Begjin alfêst mar mei it gravearjen fan Oldman syn namme op in Oscar." Dêr heakke er oan ta: "Dy't bang binne dat Darkest Hour neat oars is as in saai tablo […] sille ferromme sykhelje kinne as ik fertel dat se in libben, provokatyf histoarysk drama temjitte sjen kinne dat sûnder ophâlden fuortbrûst op syn eigen kreätive fjoer."
Tsjerkwert
Topografy
Ta de himrik fan Tsjerkwert hearre ek de buorskippen Aaksens, Arkum, Beabuorren, Ymswâlde, Jonkershuzen en Jousterp.
Skiednis
Oant 2011 lei Tsjerkwert yn de eardere gemeente Wûnseradiel. Yn 2011 is dy gemeente opgongen yn de gemeente Súdwest Fryslân.
Alex Reid (aktrise)
Karriêre
Alex Reid waard grutbrocht yn it Ingelske greefskip Cornwall. Sy folge toanielûnderrjocht oan de Webber Douglas Academy of Dramatic Art yn Londen.
Weingat
Yn de seediken komme se hast net foar. In foarbyld fan in kûpuere yn in seedyk is de Keerweer yn Delfsyl.
Ald Bussum
Skiednis
It lângoed waard yn 1902 oankocht troch Joannes van Woensel Kooy en yndustrieel Floris Vos. Dy rjochtsje de "Maatschappij tot het exploiteren van een hygiënische melkerij" op, dy't de nije eigener waard. Tusken 1902 - 1904 waard it kompleks foar de melkerij boud troch arsjitekt K.P.C. de Bazel. It kompleks bestie doe út tolwe selsstannige boubundige eleminten dy't oanwiisd binne as beskerme 'jong ryksmonumint':
Rubikon
De rivier is ferneamd wurden doe't Julius Caesar en syn legioenen yn 49 f.Kr. de rivier súdwearts oerstieken neidat sy it gebiet ferovere hienen dat letter Gallia Transalpina hjitte soe. Sadwaande ûntstie in brek mei de Senaat en in steatsgreep koe dêrtroch net fermijd wurde. Caesar spriek by it oerstekken fan de rivier de yllustere wurden Alea iacta est (Latyn: de tearling is wurpen).
The Equalizer (film)
The Equalizer is in Amerikaanske aksjefilm út 2014 ûnder rezjy fan Antoine Fuqua, mei yn 'e haadrollen Denzel Washington en Marton Csokas. De titel betsjut "De Gelykmakker". De film makket diel út fan 'e mediafranchise The Equalizer en waard basearre op 'e tillefyzjesearje mei deselde namme út 'e 1980-er jierren. It ferhaal folget Bob McCall, in skynber gewoane widner dy't in gewoan libben liedt, oant er him it lot fan in teenage-prostituee oanlûkt. As har poaier net omlyk wol, docht bliken dat McCall alles behalven gewoan is en eins in ûnfermoede ferline hat. The Equalizer krige mingde resinsjes fan 'e filmkritisy, mar ûntjoech him yn 'e bioskopen ta in kommersjeel súkses. Yn 2018 kaam ûnder de titel The Equalizer 2 in ferfolchfilm út.
Plot
Oan it kalmkes fuortskolferjende bestean fan McCall komt in ein as er dei yn dei út yn 'e kafetaria deselde jonge prostituee treft, dy't dêr tusken ferskillende klanten troch eefkes bekomt. Meitiid begjinne se begroetings út te wikseljen, en it fanke, Teri, makket der in gewoante fan om te fernimmen nei it boek dat McCall no wer oan it lêzen is. It wurdt McCall dúdlik dat Teri net út frije wil prostituee is en dat se dreamt fan in better libben. Hy fertelt himsels lykwols dat it syn saken net binne. As er op in jûn wier mei har oan 'e praat rekket, fertelt se him dat se eins Alina hjit en dat se sjongster wurde wol. Hy fertelt har dat er widner is en dat syn frou Vivian foar har dea dwaande wie mei it lêzen fan 'e romans dy't op in list stiene fan 'e hûndert boeken dy't eltsenien lêzen hawwe moatte soe. Nei't se ferstoar, is hysels mei dy boeken úteinset, sadat se, sa seit er, wat hawwe sille om oer te praten as se inoar wer sjogge yn it hjirneimels.
Letter sjocht McCall op it nijs dat de plysje de dea fan 'e fiif mannen beskôget as in ôfrekken yn it kriminele sirkwy. Slavi blykt lykwols in baas te hawwen dy't de saak heech opnimt en in fertrouling nei Boston stjoert om regaad te meitsjen. Dyselde brûkt de namme Teddy Rensen. Beselskippe fan in trijetal korrupte resjersjeurs fan 'e pleatslik plysje giet er op ûndersyk út om fêst te stellen oft in oare binde yndie feranwurdlik is foar de dea fan Slavi-en-dy. As dat gjin brûkbere ynformaasje opleveret, befreget er Mandy, dy't him de earste kear foarliigd, mar úteinlik dochs opbychtet dat se yn it sikehûs mei "in aardige swarte man" praat hat. Rensen wjirget har neitiid om't se him dat net daliks ferteld hat.
Underwilens lûkt Ralphie syn sollisitaasje yn om befeiligingsman te wurden. As McCall him opsiket, docht bliken dat er ynstee yn it restaurant fan syn mem oan it wurk moat, dêr't brân west hat. De brân is oanstutsen troch Harris en Gilly, twa fan 'e korrupte resjersjeurs, nei't Ralphie syn mem har net troch harren ôfparse litte woe. McCall beslút op 'e nij yn te gripen. Hy folget de beide resjersjeurs en filmet harren ôfparsingspraktiken mei de mobile tillefoan. Dan sprekt er harren oan yn in tsjustere stege. As se him arrestearje wolle om him ferdwine te litten, wurdt er harren sûnder muoite oermânsk en jout er de beide mannen in flink wan bruien. Dêrnei fertelt er harren dat er it filmke dat er makke hat, nei alle nijsstjoerders e-maile sil, of it moat wêze dat se by alle winkels en horekasaken lâns geane om it ôfparse jild werom te jaan en te ûnthjitten dat it nea wer barre sil. Harris en Gilly kieze aaien foar har jild en dogge de oare moarns sa't har opdroegen is. Neitiid keart Ralphie werom by de boumerk, dêr't er foar syn eksamen as befeiligingsman slagget.
Produksje
Yn juny 2010 waard oankundige dat de Australyske akteur Russell Crowe in film meitsje woe op basis fan 'e tillefyzjesearje The Equalizer, út 1985-1989, mei himsels yn 'e haadrol as Bob McCall. De film soe regissearre wurde troch Paul Haggis. Dy plannen rûnen op 'e non, mar de ferfilming gie wol troch mei Denzel Washington yn 'e haadrol en Antoine Fuqua as regisseur. It senario foar The Equalizer waard skreaun troch Richard Wenk.
As produsinten wiene Todd Black, Jason Blumenthal, Tony Eldridge, Mace Neufeld, Alex Siskin, Steve Tisch, Michael Sloan en haadrolspiler Denzel Washington by it projekt belutsen foar de filmstudio's Columbia Pictures, LStar Capital, Village Roadshow Pictures, Escape Artists, Mace Neufeld Productions en Zhiv Productions. Foar de film wie in budget beskikber fan $73 miljoen. De kamerarezjy wie yn 'e hannen fan Mauro Fiore, en de filmmuzyk waard fersoarge troch Harry Gregson-Williams. De opnamen setten yn juny 2013 útein en fûnen folslein plak yn Boston en omkriten, yn Massachusetts.
Untfangst
Fan 'e filmkritisy krige The Equalizer mingde resinsjes. Op 'e webside Rotten Tomatoes, dy't resinsjes sammelet, hat de film in goedkarringspersintaazje fan 59%, basearre op 197 ûnderskate resinsjes. De konsensuskrityk fan 'e webside, gearstald út al dy resinsjes, stelt: "The Equalizer is earder stylfol gewelddiedich as djipdollend, mar mei Antoine Fuqua efter de kamera's en Denzel Washington dy't rjochtdei hâldt, leveret er wat er ûnthjit." Op Metacritic, de wichtichste konkurrint fan Rotten Tomatoes, behellet The Equalizer in goedkarringspersintaazje fan 57%, basearre op 41 resinsjes.
Vladimir Voijnovitsj
Vijnovitsj krige swierrichheden mei de oerheid doe't er in petysje mei ûndertekene dy't feroardielde skriuwers Andrej Sinjavski, Joery Galanskov, Ginzburg) begeunstigje moast. Yn 1980 waard er ferbanne nei it Westen. Hy sette him ta wenjen yn München, West-Dútslân en wurke letter foar Radio Liberty.
Spaansk
thumb| Spaansk (Spaansk: español) of Kastiliäansk (castellano) is in Romaanske taal en is ien fan de meast sprutsen talen op 'e wrâld. Hjoed-de-dei is it Spaansk de offisjele taal fan Spanje, de measte Súd-Amerikaanske lannen en ekwatoriaal Guinee. Spaansk is ek ien fan de seis offisjele talen fan de Feriene Naasjes.
Bordenatsjerke (Froubuorren)
Skiednis
De Bordenatsjerke waard yn de jierren 2014-2015 restaurearre. It dak, it muorrewurk en it ynterieur waard ûnder hannen nommen. Ek krige de tsjerke nije ferwaarming.
Ragenfrid
Ragenfrid, ek wol Ragenfred, Raganfred en Ragamfred, (? -731) wie hofmeier fan Neustrje en Boergonje fan 715 ôf oant 718.
Planeet
In planeet, fan it Aldgryksk ἀστήρ πλανήτης, astēr planētēs ("swalkjende stjer") is in himellichem dat yn in fêste baan om in stjer hinne draait.
Definysje
Neffens de kriteariums fan de Ynternasjonale Astronomyske Uny is in planeet in himellichem dat in gong om in stjer hat mei in frije baan, en dat safolle swiertekrêft hat dat it dêrtroch rûn wurden is. It wurd komt fan it Latynske "planeta" dat wer kaam fan it Aldgrykske wurd foar "swalker".
Grigori Raspûtin
Hy wurdt betiden de 'gekke muonts' neamd, mar it wie gjin geheim dat er troud wie en oaren neamden him in religieuze pilgrim en gebedsgenêzer. Hy spile in wichtige rol oan it hof fan de lêste Russyske tsaar Nicolaas II en hie dêrtroch direkt of yndirekt mei ynfloed op de fal fan it tsarisme en de opkomst fan it bolsjewisme. thumb|left|175px|Raspûtin mei syn bern Oer him giet it ferhaal dat er troch de himmelse mem oanrekke wêze soe en frege wie om njonken it bêd te ferskinen fan de jonge tsarevitsj Aleksej om syn blieden te stopjen. Dat blieden waard feroarsake troch de stjurringssykte hemofily dêr't bliedingen yn it yngewant by ûntstean kinne dy't net op tiid stoppe wurde kin. By sa'n blieding hie de tsarevitsj slimme pine en ôfhinklik fan wêr't de blieding wie, koe de jonge him net goed bewege. Dat wie ek de reden dat er faak in skoft net rinne koe. De prins hie dizze (erflike) sykte krigen troch syn mem, de beppesizzer fan keninginne Victoria, dy't draachster fan de sykte wie. As draachster hie sy de sykte sels net, mar koe him wol fia har genen trochjaan oan har bern.
Stasjon Baarn
Skiednis
It eardere NCS-statsjon is tsjintwurdich yn gebrûk as restaurant.
Andalûsje
Muzyk en dûns
Andalûsje is de widze fan de flamingomuzyk. De krekte "roots" binne net bekend, mar guon tinke dat sigeunermuzyk hjir de grûnslach fan west hat, fermingd mei kristlike, joadske en Moarske ynfloeden.
Teater De Plankeniers
Yn 1946 begjint Herman Planten syn amateur-toanielselskip 'De Plankeniers' mei in eigen teater. Yn de oarloch hied er foarstellings jûn by minsken thús dy't troch de besetter ferbean wiene, 'tusken de skodoarren'. De âld siedskuorre op it terrein fan lângoed Ald Bussem wurdt dan ta in teater omboud.
Noarske symbion
Hâlden en dragen
Noarske symbions hawwe fjouwer libbensstadia: aseksueel, manlik, froulik en larve. Yn it aseksuële itensstadium hat it bistke gjin geslacht en is it 0,35 mm lang mei in breedte fan 0,11 mm. Yn dit stadium hâldt er him benammentlik dwaande mei iten. Yn it geslachtlike stadium binne sawol it mantsje as it wyfke 0,08 by 0,04 mm grut. It wyfke hat in spiisfertarringsstelsel, mar by it mantsje, dat inkeld tsjinnet om it wyfke te befruchtsjen, ûntbrekt dat.
Ayn Rand
Emigraasje
Doe't hja in fisum krige om nei har famylje yn de Feriene Steaten ta te gean, hie se it paad rom. By oankomst yn New York rekke se hast daliks fereale op de skyline fan the Big Apple. Letter sil se der ûnder oare yn har boeken noch faak op weromkomme: ''The sky over New York and the will of man made visible. What other religion do we need? I feel that if a war came to threaten this, I would throw myself into space, over the city, and protect these buildings with my body.''
De Hollywood-jierren
thumb|200px Nei in pear moanne by famylje yn Chicago west te hawwen gie se rjochting Hollywood om dêr skriptskriuwster te wurden. Yn dizze perioade naam se de namme Ayn Rand oan, basearre op de manier wêrop har achternamme Rosenbaum yn it Syrillysk alfabet skreaun stie op har diploma. De teory dat se har namme ûntliende oan de Remington Rand typemasine kin net goed wêze, omdat se de namme al brûkte foardat dit apparaat ferkocht waard.
White House Down
Plot
Wylst de negroïde presidint fan 'e Feriene Steaten James Sawyer in kontroversjeel plan foarstelt om alle Amerikaanske troepen werom te lûken út it Midden-Easten, sollisitearret John Cale nei in baan by de Secret Service, in Amerikaanske plysjetsjinst dy't û.m. de befeiliging fan 'e presidint ta taak hat. Cale is in feteraan út 'e Oarloch yn Afganistan, dy't op 't heden wurket as lid fan 'e Amerikaanske Kapitoalplysje en yn dy hoedanichheid as liifwacht tafoege is oan Eli Raphelson, de foarsitter fan it Hûs fan Offurdigen.
Cale hat in alvejierrige dochter, Emily, út it op 'e klippen rûne houlik mei syn eks-frou Melanie. De relaasje tusken Cale en Emily is net optimaal. Om't it fanke obsedearre is troch polityk en oer dat ûnderwerp sels in amateur-sjoernalistyk YouTube-kanaal ûnderhâldt, nimt Cale har mei nei syn sollisitaasjepetear yn it Wite Hûs, sadat se dêr neitiid tegearre in rûnlieding folgje kinne. Hy hopet dêrmei kompinsearje te kinnen dat er dy wike de útfiering fan har skoalle fergetten is, wêrby't sy meidie oan it findelswaaien.
Ayn Rand
Har lêste jierren
thumb|right|Grêf fan [[Frank O'Connor (akteur)|Frank O'Connor en Ayn Rand.]] Na har breuk mei de Brandens foel de beweging út elkoar. Allinnich Leonard Peikoff bleau mei har befreone oant har dea yn 1982. Se wurke yn de jierren santich oan in skript foar in TV-rige fan Atlas Shrugged en in nije roman "To Lorne Dieterling", mar hat beide projekten nea ôfmeitsje kind. Earst troch it ferstjerren fan har man Frank yn 1979 en úteinlik har eigen dea yn 1982.
Gotyk
Yndieling gotyk
Fierder binne der noch rgionale farianten: Perpendicularstyl en Tudorstyl yn Ingelân, Mudéjar-styl yn Spanje, Manuellynske styl in Portugal, Súdlike gotyk yn Súd-Frankryk en Noard-Itaalje, Bakstiengotyk yn Noard-Dútslân en de Eastseekust bylâns, Rynlânske gotyk iyn it westen fan Dútslân en midden en easten fan Nederlân, Skeldegotyk, Brabânske gotyk, Maasgotyk yn de Súdlike Nederlanden en Romanogotyk yn de Fryske goaen.
Luchtfersmoarging
Minsklike boarnen
Boarnen fan minsklike oarsprong binne:
The Equalizer 2
Plot
Neitiid geane Resnik en Ari nei Susan har wente om har man Brian te likwidearjen, dy't se ek as in los eintsje beskôgje, mar McCall is harren foar en bringt Brian nei in ûnderdûkadres. York en Kovac kringe McCall syn eigen appartemint binnen, dêr't Miles op dat stuit de koken oan it fervjen is. McCall, dy't de ynbraak folgje kin fia webcams dy't er yn it appartemint ynstallearre hat, dirigearret de jonge oer de tillefoan nei in geheime keamer, eins mear in hokje, efter syn boekekast. As York de geheime romte ûntdekke liket te sillen, skillet McCall him op om him te fergjen en seit dat er foarearst net wer thús komt, mar dat York wol wit wêr't er him fine kin. York beseft dat McCall weromgiet nei syn âlde hûs oan see, en hy en Kovac jouwe har ôf. Miles, dy't klaustrofobysk is, komt fierstente gau út 'e geheime keamer te foarskyn en ûntdekt dan dat de beide mannen noch net echt fuortgien binne. Hy wurdt oermastere en finzen nommen.
Neitiid befrijt McCall Miles út 'e kofferbak fan 'e auto, en wachtsje se de orkaan tegearre ôf yn McCall syn âlde wente. Werom yn Boston brûkt McCall de ynformaasje dy't Susan foar him opspoard hie oer it skilderij fan Rubinstein om 'e âldman ynstee fan mei it skilderij te werienjen mei syn deawaande suster Magda. Hja hie ek de Holokaust oerlibbe en ferkearde al dy jierren yn 'e ûnderstelling dat har broer omkommen wie. Miles skilderet op 'e muorre fan McCall syn appartemintekompleks in lânskip út Fatima har bertelân. McCall betrekt syn âlde hûs oan 'e kust wer, dêr't er útstoarret oer de no kalme see.
Opnamen
De opnamen foar The Equalizer 2 setten op 14 septimber 2017 útein en fûnen fierhinne plak yn Boston, en yn oare plakken yn 'e Amerikaanske steat Massachusetts, wêrûnder Lynn en Duxbury. De klimaktyske fjochtpartij oan 'e kust waard opnommen yn Brant Rock. De binnendoarsênes waarden filme yn in studio yn Randolph (Massachusetts).
Autodidakt
Etymology
It wurd komt fan de Aldgrykske wurden αὐτός (autós, of 'sels') en διδακτικός (didaktikos, wat 'learen' betsjut).
Skûlnamme
Foarbylden
thumb|180px|Mary Ann Evans, bekend ûnder de skûlnamme [[George Eliot]] thumb|180px|[[George Sand as jongfaam. Foto Nadar]]
Sint Vitus fan Aldehou
Mariëngaarde naam it oer
Om 1300 hinne seach it Kleaster Mariëngaard fan Hallum de kâns om it patronaatsrjocht op de St. Vitustsjerke oer te nimmen. Mariëngaarde hie al in protte besit yn Hijum en Feinsum en yn oare plakken. Ek oan de Nijstêd, yn de parochje fan St. Vitus, hie it kleaster Bethlehem, dat ien part mei Mariëngaarde foarme, besit. Fierders kamen de prysters fan oare Ljouwerter tsjerken, Us Leave Frouwetjerke, mei deselde patroanhillige as Mariëngaarde, de St. Catharinetsjerke yn Hoek en de tsjerken Lekkum en wierskynlik ek Miedum út Mariëngaarde. Boppedat seach Mariëngaarde kâns op de rjochten fan de Burmania’s dy’t neist de tsjerke wennen, oer te nimmen. Dit paste dan ek wer sûnder naad yn de polityk fan de Camminga’s.
Klauboek
De klauboeken komme foar yn de Ommelanner geaen dy 't ûnôfhinklik wiene fan de stêd Grins. De âlde Fryske frijheid krige hjir mei foarm troch it sels foarsjen yn rjochtspraak en bestjoer dat foar it grutste part op lokaal nivo, binnen de rjochtsstoel, organisearre waard. It opnaam wurde yn it Klauboek kin ta de hearlike rjochten rekkene wurde.
Thor: The Dark World
Haadferhaal
Yn 'e hjoeddeistige tiid wurdt Loki nei syn útlokjen fan in bûtenierdske ynvaazje yn New York (sjoch: The Avengers) as finzene foar syn pleechheit Odin brocht en neitiid opsletten yn 'e tsjerkers fan Asgard. Underwilens is Thor, yn 'e mande mei syn freonen, de Trije Krigers Volstagg, Fandral en Hogun en de froulike kriichster Sif dwaande om 'e oarder yn 'e Njoggen Riken werom te bringen nei alle trelit dat feroarsake is troch de ferneatiging fan 'e Bifröst (sjoch: Thor). Dat is de (ûnderwilens reparearre) Reinbôgebrêge, dy't út Asgard troch in wjirmgat tagong ta de oare acht wrâlden jout. Fan Heimdall, de wachter fan Asgard, heart Thor dat der mei koarten in Konverginsje plakfine sil, wannear't alle njoggen wrâlden op ien line steane. Soks is net mear foarkommen sûnt de tiid fan Odin syn heit Bor. Wylst dat nijsgjirrige, mar fierders net botte wichtige astronomyske barren neieroan komt, ferskine poarten dy't de Njoggen Riken mei-inoar ferbine op willekeurige basis.
Neitiid wurdt Odin fertard troch fertriet en hate, en in ferskuorrend ferlet fan wraak. Hy lit Jane ûnder swiere bewekking pleatse, in finzene allyk, mei as doel om Malekith werom te lokjen nei Asgard. Thor is bang dat der by in nije oanfal troch Malekith neat fan Asgard oerbliuwe sil. Hy slacht foar om mei Jane nei Svartalfheim te reizgjen, dêr't se troch Malekith fan 'e Aether ûntdien wurde kin, om dêrnei Malekith te deadzjen ear't er de Aether brûke kin. Odin wiist dat plan ôf om't er it te riskant fynt, mar Thor ornearret dat alle opsjes dy't se no hawwe, riskant binne. Hy giet streekrjocht tsjin it befel fan syn heit yn en rekrutearret Volstagg, Fandral, Sif en Heimdall om him te helpen. Om't Odin de Bifröst ôfsletten hat, moat er in oare manear fine om út Asgard te kommen; sa'n manear bestiet wol, mar de iennichste dy't der weet fan hat, is Loki. Dat, Thor hellet Loki út syn sel, derop fertrouwend dat Loki, dy't likefolle fan Frigga hold as hysels, wraak nimme wol op Malekith.
Distribúsje
De distribúsje fan Thor: The Dark World waard fersoarge troch Walt Disney Studios Motion Pictures, de distribúsjepoat fan The Walt Disney Company, dêr't de Marvel Studios ûnderwilens troch oernommen wiene. De film gie op 22 oktober 2013 yn Londen yn premiêre, en iepene dêrnei op 8 novimber yn 'e Amerikaanske bioskopen. It byhearrende soundtrackalbum ferskynde op 12 novimber by platemaatskippijen Hollywood Records en Marvel Music. Thor: The Dark World kaam op 4 febrewaris 2014 beskikber as digitale download en waard op 25 febrewaris 2014 útbrocht op dvd en blu-ray.
List fan first ladies fan de Feriene Steaten
De first lady fan 'e Feriene Steaten is de gastfrou fan it Wite Hûs. De first lady is ornaris de oarehelte fan de presidint fan de Feriene Steaten.
Teken fan Brudzinski
It is in teken fan meningeal prykjen, bygelyks by meningitis (breinfluesûntstekking). By it bûgen fan de holle wurdt nammentlik it rêchpiid in bytsje oprutsen.
Sevilla (betsjuttingsside)
Seville Seville (disambiguation) Seville Seville
De Hûnekop
Skiednis
Yn desimber 2010 wûn De Hûnekop de Fryslân Pop Talent Award. Nei de poppriis yn Ljouwert waard de band stadichoan bekender. Op 25 april 2011 spile De Hûnekop foar it earst op Aaipop. Yn de maitiid/simmer fan 2011 wurke de band mei oan it 'Fryske Cash Projekt', mei nûmers fan Johnny Cash yn it Frysk. De CD-presintaasje fan de Fryske Cash wie 9 july 2011 yn Snits. De twadde folslein eigen CD, Wanklanken fan 'e wurkflier, waard op 16 july 2011 presintearre op harren eigen Hûnekopfestival yn Burgum.
Hans Achterhuis
thumb|Hans Achterhuis (2017) Hans Achterhuis (Hengelo, 1 septimber 1942) is emeritus heechlearaar Wiisbegearte oan de Universiteit Twinte. Hy is bekend as publike yntellektueel dy't faak te hearren is yn maatskiplike diskusjes. De klam yn syn werk leit op de sosjale filosofy, wêrby't er him rjochtet op tema’s as ûntwikkelingshelp, wolwêzenswurk, krapte en technology.
Gedachtegoed
It oeuvre fan Achterhuis kenmerket him troch de ferbining fan Filosofy mei aktuele maatskiplike fraachstikken as bygelyks ûntwikkelingshelp, wolwêzen, sûnenssoarch en de miljeuproblematyk. Begrippen as arbeid, krapte, utopy, technyk of geweld, dy't in wichtige rol spylje yn it begripen en ûnderfinen fan aktuele problemen, wurde troch Achterhuis kritysk beskôge. Dizze oanpak, wêrby't filosofy keppele wurdt oan in wiidweidich ûndersyk fan dossiers, rapporten en krantenartikels, hat Achterhuis mei in oan Michel Foucault ûntliende term wol aktualiteitsanalyse neamd. Dêrneist fielde Achterhuis him yn it ferline sterk besibbe mei it wurk fan Ivan Illich. It meast bliuwend is hy lykwols beynfloede troch Hannah Arendt.
Augustus
Augustus is de achtste moanne yn it jier, foar de Gregoriaanske kalinder, en hat 31 dagen. De moanne is neamd nei de Romeinske keizer Augustus Oktavianus.
Tramwei Drachten - Grins
Line
Oan de line leine: Grins, Peize, Roan, De Like, Tolbert, Nybert, Mearum, De Folgeren, Drachten. De line gie dwers troch de sintrums fan De Like en Roan.
Lift (hefmeganisme)
Wurking
It ferfier yn in lift fynt plak yn in saneamde liftkoai, soms ek wol liftkabine neamd, dy't him yn in fertikale iepen romte yn in gebou befynt dy't de liftskacht of liftkoker hjit. De koai ferpleatst him op en del troch de skacht oer fêste gelieders hinne, hingjend oan 'e liftkeabels. De skacht is yn 'e measte gefallen oan alle kanten omsletten mei op eltse ferdjipping in doar, dêr't de lift dan hohâlde kin om persoanen en/of guod yn en/of út te litten. It kin lykwols ek wêze dat de lift oan 'e bûtenkant fan in gebou makke is, of oan 'e râne fan in grutte binnenromte yn in gebou. Yn sokke gefallen is de skacht oan ien kant iepen en is de oantsjutting 'skacht' eins net botte tapaslik.
Skiednis
De earste lift yn 'e moderne betsjutting fan dat begryp, dy't net oandreaun waard troch minske- of bistekrêft, mar troch steamtechnology, waard yn 1823 boud troch Burton en Homer. Dat wiene twa arsjitekten yn Londen, dy't harren fining oanpriizgen as in aparte toeristyske attraksje mei de namme "stigende keamer". Yn it folgjende desennium waarden de primitive iere troch steam oandreaune liften fierder ûntwikkele. Yn 1846 fûn sir William Armstrong in hydraulyske kraan út foar it laden en lossen yn 'e haven fan Newcastle-upon-Tyne. Dat systeem ferfong al rillegau de steammasine as oandriuwing fan liften.
Hockey op de Olympyske Simmerspullen 1928
Harry Elte Stadion
It Harry Elte Stadion is yn 1914 boud as atletykstadion. It hie plak foar 29.000 taskôgers. It stadion is ferneamd nei de bouwer Harry Elte dy't yn 1912 in priisfraach wûn mei it ûntwerp fan it stadion. Tidens de Spullen fan 1928 waarden yn dit Stadion ek wol it âlde stadion neamd it Olympyske Hockeytoernoai hâlden en in fuotbalwedstriid ûnderdiel fan it Olympyske Fuotbaltoernoai. Nei de Spullen is it Harry Elte stadion ôfbrútsen om plak te meitsjen foar wenningbou. De stadionbuert is nei it stadion ferneamd.
Pomoaren
thumb|right|Noardlike seerûte thumb|left|250px|Malye Korely, in 17e-iuwsk Pomoare-doarp, 28 km east fan Arkhangelsk. 200px|thumb|Pomoaren, begjin [[20e iuw ]] Pomoaren (Russysk: поморы; pom o ry) is in etnonym foar de bewenners fan it Russyske Noarden, benammen yn de krite Pomoarje. Oarspronklik binne de Pomoaren Russyske migranten, dy't harren fêstigen oan de kusten fan de Wite See en de gebieten fan rûchwei de hjoeddeiske oblast Archangelsk en Vologda befolken. De Pomoaren wurde dêrom ek wol in subetnos fan de Russen neamd. Bekende Pomoaren wiene Michail Lomonosov, Fedot Sjoebin, Semjon Dezjnjov en Jerofej Chabarov.